ఆపరేషన్ సిందూర్

2025 మే 7 న భారతదేశం పాకిస్తాన్‌పై ఆపరేషన్ సిందూర్ అనే పేరుతో క్షిపణి దాడులు నిర్వహించింది. పాకిస్తాన్ లోను, పాకిస్తాన్ ఆక్రమిత కాశ్మీర్‌లోనూ "ఉగ్రవాద మౌలిక సదుపాయాల"ను లక్ష్యంగా చేసుకుంది. ఈ దాడులు, 2025 పహల్గామ్ దాడికి ప్రతిస్పందనగా జరిగాయి. ఆ దాడి చేసిన వారికి పాకిస్తాన్ మద్దతు ఇస్తోందని భారతదేశం ఆరోపించింది. ఈ ఆపరేషన్ కాశ్మీర్ వివాదంలో భాగమైన 2025 భారత పాకిస్తాన్ ప్రతిష్టంభనలో ఉద్రిక్తతలను పెంచింది. పాకిస్తాన్ అధికారుల ప్రకారం, క్షిపణి దాడుల ఫలితంగా ఒక పిల్లవాడితో సహా కనీసం ఎనిమిది మంది పౌరులు మరణించారు, కనీసం 22 మంది గాయపడ్డారు.

పాకిస్తాన్ ప్రధాన మంత్రి షెహబాజ్ షరీఫ్ ఈ దాడులను యుద్ధ చర్య అనీ, ప్రతిస్పందిస్తామనీ ప్రతిజ్ఞ చేశారు.

 ఆపరేషన్ 
2025 మే 7 న భారత సాయుధ దళాలు ఆపరేషన్ సిందూర్‌ను ప్రారంభించాయి. పాకిస్తాన్ ఆక్రమిత కాశ్మీర్‌లోను (ముజఫరాబాద్, కోట్లి), పాకిస్తాన్ పంజాబ్ ప్రావిన్స్ లోనూ (బహావల్‌పూర్) ఆరు ప్రదేశాలను లక్ష్యంగా చేసుకుని ఇరవై నాలుగు దాడులు చేసాయి. నియంత్రణ రేఖ, అంతర్జాతీయ సరిహద్దు  - ఈ రెండింటి మీదుగా ఈ దాడులు జరిగాయి. అయితే భారత విమానాలు పాకిస్తాన్ గగనతలంలోకి ప్రవేశించలేదు. తాము భారత సైనికులను బంధించామని, భారత యుద్ధవిమానాలను కాల్చివేశామని పాకిస్తాన్ రక్షణ మంత్రి చెప్పుకున్నాడు. భారత రక్షణ మంత్రిత్వ శాఖ ఈ దాడులను "కేంద్రీకృత లక్ష్యాలపై చేసినవి, కొలిచి మరీ చేసినవి, తీవ్రమయ్యేవి కావు" అని అభివర్ణించింది, లష్కరే తోయిబా, జైష్-ఏ-మొహమ్మద్‌తో సంబంధాలున్న ఉగ్రవాద మౌలిక సదుపాయాలను లక్ష్యంగా చేసుకుని ఈ దాడులు చేసింది. పాకిస్తాన్ సైనిక సౌకర్యాలను తాకలేదు. ఈ దాడుల వలన ముజఫరాబాద్‌లో పేలుళ్ళు జరిగాయి. అక్కడ విద్యుత్ సరఫరా ఆగిపోయింది. పాకిస్తాన్ పంజాబ్ ప్రావిన్స్ ముఖ్యమంత్రి, మర్యం నవాజ్ ప్రజలను ఇళ్ళలోనే ఉండాలని కోరింది. శ్రీనగర్‌లోని స్థానికులు, ఆకాశంలో భారీ ఫైటర్ జెట్లు తిరుగుతున్నాయని చెప్పారు. భారత సైన్యం TWITTER లో "న్యాయం జరిగింది" అని పోస్టు చేసింది. కాశ్మీరు లోని భింబర్ గలి అనే గ్రామంలో పాకిస్తాన్ కాల్పులు జరిపిందని భారత సైన్యం పేర్కొంది.

ఆ తరువాత పాకిస్తాన్, భారతసైనికులెవ్వరినీ యుద్ధ ఖైదీలుగా పట్టుకోలేదని తెలిపింది.

 ఫలితం 
ఈ దాడిలో తొమ్మిది మంది పౌరులు మరణించారని, 38 మంది గాయపడ్డారని, పౌరులతో నిండి ఉన్న రెండు మసీదులపై దాడి జరిగిందని, కాశ్మీర్‌లోని ఒక భారత సైనిక స్థావరం, ముజఫరాబాద్‌లోని నాలుగు "ఉగ్రవాద శిబిరాలు", జైష్-ఎ-మొహమ్మద్, లష్కరే-ఎ-తోయిబా ఉగ్రవాద సంస్థల ప్రధాన కార్యాలయాలు ధ్వంసమయ్యాయని పాకిస్తాన్ అధికారులు తెలిపారు. పాకిస్తాన్ గగన తలాన్ని మూసివేసారు. అన్ని విమానాలను 48 గంటల పాటు రద్దు చేశారు. పాకిస్తాన్ భద్రతా దళాలు ఐదు భారత వైమానిక దళ యుద్ధ జెట్‌లను, ఒక డ్రోన్‌నూ కూల్చివేసినట్లు ప్రకటించుకున్నాయి.   పాంపోర్‌లో చొరబడిన పాకిస్తాన్ యుద్ధ జెట్‌ను తాము కూల్చివేసినట్లు భారతదేశం పేర్కొంది.

 స్పందనలు 
 : పహల్‌గాంలో ఉగ్రవాదులు చేసిన కిరాతకానికి ప్రతిస్పందనే ఇది అని భారత్ ప్రకటించింది.

 : ఈ దాడి పౌరులపై చేసిన పిరికి దాడి అని పాకిస్తాన్ వర్ణించింది. తాము ఎంచుకున్న సమయంలో, తాము ఎంచుకున్న చోట తమ సైనికదళాలు ప్రతి దాడులు చేస్తాయని ప్రకటించింది.

 : సైనిక సంయమనం పాటించాలని కోరుతూ ఐరాస సెక్రెటరీ జనరల్ ఆంటోనియో గుటెర్రెస్, "భారత పాకిస్తాన్‌ల మధ్య సైనిక ఘర్షణను ప్రపంచం భరించలేదు" అన్నాడు.

 : ఇరుపక్షాలూ నియంత్రణ పాటించి ఉద్రిక్తతలు పెరగకుండా చూడాలని విదేశీ వ్యవహారాల మంత్రి అబ్దుల్లా బిన్ జాయెద్ అల్ నహ్యాన్ కోరాడు.

 : దాడులు దారుణమని అంటూ డొనాల్డ్ ట్రంప్, అది త్వరగా ముగుస్తుందని ఆశిస్తున్నట్లు చెప్పాడు.

 మూలాలు 

వర్గం:భారత పాకిస్తాన్ సంబంధాలు
వర్గం:ఉగ్రవాద వ్యతిరేక చర్యలు